Ehdotus Euroopan parlamentin ja neuvoston asetus kansainvälisten tilinpäätösstandardien soveltamisesta annetun asetuksen (EY) N:o 1606/2002 muuttamisesta komissiolle siirretyn täytäntöönpanovallan osalta /* KOM/2006/0918 lopull. - COD 2006/0298 */





[pic] | EUROOPAN YHTEISÖJEN KOMISSIO | Bryssel 22.12.2006 KOM(2006) 918 lopullinen 2006/0298 (COD) Ehdotus EUROOPAN PARLAMENTIN JA NEUVOSTON ASETUS kansainvälisten tilinpäätösstandardien soveltamisesta annetun asetuksen (EY) N:o 1606/2002 muuttamisesta komissiolle siirretyn täytäntöönpanovallan osalta (komission esittämä) 2006/0298 (COD) Ehdotus EUROOPAN PARLAMENTIN JA NEUVOSTON ASETUS kansainvälisten tilinpäätösstandardien soveltamisesta annetun asetuksen (EY) N:o 1606/2002 muuttamisesta komissiolle siirretyn täytäntöönpanovallan osalta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan 1 kohdan, ottavat huomioon komission ehdotuksen[1], ottavat huomioon Euroopan talous- ja sosiaalikomitean lausunnon[2], noudattavat perustamissopimuksen 251 artiklassa määrättyä menettelyä, sekä katsovat seuraavaa: (1) Asetuksessa (EY) N:o 1606/2002[3] säädetään, että eräistä toimenpiteistä on päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[4] mukaisesti. (2) Päätöstä 1999/468/EY on muutettu päätöksellä 2006/512/EY, jossa otetaan käyttöön valvonnan käsittävä sääntelymenettely, jota käytetään päätettäessä sellaisista laajakantoisista täytäntöönpanotoimenpiteistä, joiden tarkoituksena on muuttaa perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia, myös poistamalla joitakin niistä tai täydentämällä säädöstä lisäämällä siihen uusia muita kuin keskeisiä osia. (3) Päätöstä 2006/512/EY koskevan Euroopan parlamentin, neuvoston ja komission lausuman[5] mukaan jo voimassa olevia säädöksiä on mukautettava niihin sovellettavia menettelyjä noudattaen. Lausumassa luetellaan säädökset, kuten asetus (EY) N:o 1606/2002, jotka olisi mukautettava pikaisesti. (4) Komissiolle olisi erityisesti siirrettävä toimivalta päättää kansainvälisten tilinpäätösstandardien sovellettavuudesta yhteisössä. Koska nämä toimenpiteet ovat laajakantoisia ja niiden tarkoituksena on täydentää asetusta (EY) N:o 1606/2002 lisäämällä siihen uusia muita kuin keskeisiä osia, niistä olisi päätettävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen. (5) Toisinaan EU ei ehdi uuden menettelyn mukaisesti hyväksyä uusia tilinpäätösstandardeja tai voimassa olevien tilinpäätösstandardien muutoksia tai tulkintoja ennen kalenterivuoden loppua. Tällä saattaa olla haitallinen vaikutus sijoittajien käsityksiin ja luottamukseen, sillä yritysten on jatkettava aiempien tilinpäätösstandardien tai niiden tulkintojen soveltamista, vaikka ne olisivat jo vanhentuneet. Edellä mainituissa tilanteissa on komissiolle annettava kiireellisyyden vuoksi toimivalta toteuttaa asetuksen N:o 1606/2002 täytäntöönpanotoimenpiteitä päätöksen 1999/468/EY 5 a artiklan 6 kohdassa säädettyä menettelyä noudattaen. (6) Sen vuoksi asetusta (EY) N:o 1606/2002 olisi muutettava, OVAT ANTANEET TÄMÄN ASETUKSEN: 1 artikla Muutetaan asetus N:o 1606/2002 seuraavasti: (1) Muutetaan 3 artiklan 1 kohta seuraavasti: a) poistetaan ilmaus "6 artiklan 2 kohdassa tarkoitetun menettelyn mukaisesti"; b) lisätään seuraava virke: "Kyseisistä toimenpiteistä, joiden tarkoituksena on muuttaa tämän asetuksen muita kuin keskeisiä osia sitä täydentämällä, päätetään 6 artiklan 2 kohdassa tarkoitettua valvonnan käsittävää sääntelymenettelyä noudattaen." (2) Muutetaan 6 artikla seuraavasti: a) korvataan 2 kohta seuraavasti: "2. Jos tähän kohtaan viitataan, sovelletaan päätöksen 1999/468/EY 5 a artiklan 1–4 kohtaa sekä 7 artiklaa ottaen huomioon mainitun päätöksen 8 artiklan säännökset. Asianmukaisesti perustelluissa ja erittäin kiireellisissä poikkeustapauksissa komissio voi soveltaa päätöksen 1999/468/EY 5 a artiklan 1, 2, 4 ja 6 kohtaa." b) poistetaan 3 kohta. 2 artikla Tämä asetus tulee voimaan [..] päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C […], […], s. […]. [2] EUVL C […], […], s. […]. [3] EYVL L 243, 11.9.2002, s. 1. [4] EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11). [5] EUVL C 255, 21.10.2006, s. 1.